钦定古今图书集成/理学汇编/文学典/第129卷 > 《题李垣之诗卷》元·黄溍
## 钦定古今图书集成/理学汇编/文学典/第129卷 > 《题李垣之诗卷》元·黄溍

神仙中人世莫识，政以文章为戏剧。李生也复可怜
人，手种蟠桃待春色。山空岁寒谁念汝，青枫堕影霜
露白。《远游》赋成一朝去，翠盖云旗暮何适。蓬莱烟雾
秋冥冥，邓君白鹿无消息。袖中骊珠三百颗，夜深忽
近蛟龙宅。金华之山青矗天，山人看山忘岁年。黄精
芝草幸可食，安得与子巢其间。石床醉听松风眠，无
为长歌怨如哭，使汝恻怆凋朱颜。